Kelmės tiltas

Kelmės tiltas – tiltas per Kražantę, nutiestas Kelmėje, Raseinių gatvėje, per Kelmės miesto I tvenkinio protaką, kelio  maršruto 0,674 km. Kairiajame krante išsidėsčiusi pagrindinė miesto dalis, dešinėje, parko pusėje – užmiestis. Prie įvažiavimo į miestą prie tilto įrengta sustojimo aikštelė, savivaldybės informacinis stendas.Kelmės tiltas Google Street View Iki 2022 m. čia stovėjo sovietinis paminklas keturiems tankistams, žuvusiems prie Kelmės (aut. Juozas Liaudanskis).

1934 m. pradėtas ir 1935 m. baigtas statyti gelžbetoninis tiltas per Kražantę Kelmės–Raseinių vieškelyje.„Lietuvos Aidas“. Baigtas statyti tiltas per Kražantę vieškelyje Kelmė-Raseiniai tarpukaris.autc.lt, 1935 07 15 p. 8 Statant tiltą, prieigose nukasta įkalnė, kuri važiuojantiems keldavo rūpesčių, pablogėdavusi pavasarį ir rudenį. Tilto pylimas išgrįstas akmenimis.

Šiuolaikinis tiltas rekonstruotas ir išplatintas pritaikant išaugusio transporto poreikiams. Tiltas 3 tarpatramių, su gelžbetoninių sijų perdanga, kuri remiasi į tarpines sieninio tipo atramas. Ant tilto nutiestos dvi eismo juostos su abiem šalitilčiais pėstiesiems. Tilto ilgis apie 40 m.Kelmės tiltas maps.lt

2025 m. duomenimis, dėl prastos tilto būklės, patvirtintos 2024 m. kovo 22 d. apžiūros aktu, buvo rengiami jo rekonstrukcijos dokumentai.Krašto kelio Nr. 157 Kelmė–Tytuvėnai 0,674 km tilto per Kražantę rekonstravimo techninio darbo projekto projektinių sprendinių parengimas (Pirkimo Nr. 1934044) kontraktai.lt 2025-03-31

 Šaltiniai 

 Nuorodos 

 Lietuva senose nuotraukose. Kelmės užtvanka ir tilto statyba. XX a. I pusė facebook.com
 Nežinoma moteris prie tilto ~1930-1940 m. europeana.lt
 Tiltas per Kražantę ir Kelmės miesto vaizdas nuo tilto pusės. Apie 1949-1966 e-kinas.lt

Kategorija:Kelmė
Kategorija:Lietuvos sijiniai tiltai
Kategorija:Kelmės rajono tiltai